Mišo Marić
Milenko  Mišo Marić, je bosanskohercegovački pjesnik, rođen u Bosanskom Petrovcu 26. 12. 1939. godine.

Biografija
Osmogodišnje školovanje završio u rodnom gradu, gimnaziju u Banjoj Luci i Bihaću, studirao pravo na Univerzitetu u Beogradu, i diplomirao VPŠ u Mostaru. 

Kao gimnazijalac počeo pisati za “Male novine”, “Oslobođenje”, “Zadrugar”, bihaćku “Krajinu”... Do 1980. Radi kao urednik kulturne rubrike u “Slobodi” i urednik - voditelj emisije “Nedjeljom za mlade”  Radio Mostara.

Od 1974. Do rata je osnivač i umjetnički rukovodilac  dječijeg ansambla “Mostarske kiše”.

Od 1980. do rata u BiH samostalni je urednik Kulturno umjetničkog programa na  RTVSA. Radi i kao novinar pišući za “Rad”, Radio Sarajeva, “Eho”, “Sport”, “Jugoslavenski dan”... Piše i za mnogobrojne  magazine  i književnih časopisa u SFRJ. Honorarno je uređivao novine radnih organizacija u Mostaru i Hercegovini.

U ratu, kao konzul Prve dječije ambasade Sarajevo i organizovao i volonter EU, rukovodio evakuacijom oko 10.500 majki i djece iz Mostara, i oko 2.300 iz BiH u inostranstvo.  

Od marta 1993. izbjeglica u Velikoj Britaniji. Povremeno objavljuje u štampi Engleske, Njemačke, Norveške i bivših jugoslovenskih zemalja.

Književni rad 
Objavio zbirke poezije “Gdje umiru ptice”, “Našom pjesmom zemlja jača”, "Živ je Tito", “Ljubavi i molitve”, “Pan s crnom frulom” i prozu “Mostarenje”. Bio zastupljen u školskim udžbenicima i monografijama, autor recenzija i predgovora za poetske zbirke i likovne kataloge,  uvršten u poetske  i muzičke antologije u BiH i SFRJ, nagrađivan za poetske i prozne radove, prevođen na slovenski, albanski, engleski, španski, mađarski, finski, švedski, norveški i ruski. 

Napisao je oko 200 pjesama i tekstova u zabavnoj muzici od kojih su mnogi nagrađeni. Autor je nekoliko libreta za kantate i oratorije s temom iz NOB-e (Emil Cossetto: “Titova biografija”, Vlado Mustajbašić: “Sutjeska”, Slobodan Bodo Kovačevic: “Krajina”...). Pisao je scenarije najpoznatijih YU svečanosti obilježavanja značajnih godišnjica iz NOB-e, centralnih republičkih i saveznih  “Dana mladosti”... 

Autor je tekstova u svim dokumentarcima Hajrudina Šibe Krvavca i ostalih autora.

Priznanja 
Dobitnik više društvenih nagrada i priznanja među kojim: “Zlatna značka” RK SSO BiH, “Zlatna plaketa Dana mladosti” SK SSO SFRJ, “Plaketa Bosanskog Petrovca”,  “14.februarska nagrada Mostara”,  nagrada “Hasan Kikić”, Plaketa "UNTAT" Ujedinjenih nacija, Udruženja novinara.

Bosanskohercegovački pjesnici
Mostar
Biografije, Bosanski Petrovac